|  |  |  |
| --- | --- | --- |
|  | | **10.** |
| **TÖRÖKSZENTMIKLÓS VÁROS POLGÁRMESTERÉTŐL** | | |
| **ELŐTERJESZTÉS** | | |
| A Képviselő-testület 2016. március 31. napján tartandó rendes nyilvános ülésére | | |
|  | | |
| Előterjesztő megnevezése: | Markót Imre | |
| Iktatószám: | 2-52/2016-F-1 | |
| Tárgy: | **„Tiszta udvar, rendes ház … év” elismerő cím alapításáról és adományozásáról**  **szóló 37/2015. (XII.18.) számú rendelet módosításáról** | |
| Előterjesztés jellege: | **Rendelet-tervezet,** Határozat-tervezet, Tájékoztató, Beszámoló | |
| Melléklet: | 1 db **rendelet-tervezet**  1 db **hatásvizsgálati lap** | |
| Készítette: | Oláh Judit környezetvédelmi mérnök | |
| Véleményezésre megküldve: | A Képviselő-testület **Pénzügyi és Városfejlesztési Bizottsága** és a **Szociális, Egészségügyi és Sport Bizottsága**  részére | |
| Törvényességi véleményezésre bemutatva: | 2016. március 22. | |

**Tisztelt Képviselő- testület!**

1. **ÁLTALÁNOS INDOKOLÁS**

Magyarország helyi önkormányzatairól szóló 2011. évi CLXXXIX törvény (Mötv.) 13. § (1) bekezdés 2. és 11. pontja alapján Törökszentmiklós Városi Önkormányzat  a helyi közügyek, valamint a helyben biztosítható közfeladatok körében ellátandó feladata a  településüzemeltetés (köztemetők kialakítása és fenntartása, a közvilágításról való gondoskodás, kéményseprő-ipari szolgáltatás biztosítása, a helyi közutak és tartozékainak kialakítása és fenntartása, közparkok és egyéb közterületek kialakítása és fenntartása, gépjárművek parkolásának és a helyi környezet- és természetvédelem, vízgazdálkodás, vízkárelhárítás biztosítása.

Törökszentmiklósi Városi Önkormányzat Képviselő-testületének a **„Tiszta udvar, rendes ház … év” elismerő cím alapításáról és adományozásáról** szóló 37/2015. (XII.18.) Ök. rendeletének módosítását a következő indokok alapján javaslom.

Törökszentmiklós Városi Önkormányzat Képviselő-testülete 2015. december 17. napján tartott ülésén alkotta meg a **„Tiszta udvar, rendes ház … év” elismerő cím alapításáról és adományozásáról** szóló 37/2015. (XII.18.) Ök. rendeletet (továbbiakban: Rendelet).

A Rendelet 4. § (2) bekezdése alapján a pályázatot az elismerő címre történő jelentkezési lapokat a Törökszentmiklósi Polgármesteri Hivatal részére május 10. napjáig személyesen vagy postai úton szükséges benyújtani. Ugyanezen Rendelet 7. § (1) bekezdése kimondja, hogy az elismerő cím adományozásáról a Képviselő- testület dönt a Bizottság javaslata alapján minden év május hónapban esedékes rendes, munkaterv szerinti ülésén. A pályázatban résztvevők vizsgálata, valamint a cím adományozására méltók körének kijelölése a Rendeletben foglalt két időpont egymáshoz való közelsége miatt nem teljesíthető.

1. **RÉSZLETES INDOKOLÁS**

A tervezet 1. §-a arról rendelkezik, hogy Tiszta udvar, rendes ház … év” elismerő cím alapításáról és adományozásáról szóló 37/2015. (XII.18.) Ök. rendelet mely rendelkezése módosul.

A tervezet 2. §-a a hatálybalépésről rendelkezik.

1. **ELŐZETES HATÁVIZSGÁLAT**

*A jogalkotásról* szóló 2010. évi CXXX. törvény 17. §-a alapján, az előzetes hatásvizsgálattal a jogszabály előkészítője felméri a szabályozás várható következményeit. Önkormányzati rendelet esetén a helyi önkormányzat képviselő-testületét az előzetes hatásvizsgálat eredményéről tájékoztatni kell. Ugyanezen törvény 17. § (2) bekezdése értelmében, a hatásvizsgálat során vizsgálni kell

*a)* a tervezett jogszabály valamennyi jelentősnek ítélt hatását, különösen

*aa)* társadalmi, gazdasági, költségvetési hatásait,

*ab)* környezeti és egészségi következményeit,

*ac)* adminisztratív terheket befolyásoló hatásait, valamint

*b)* a jogszabály megalkotásának szükségességét, a jogalkotás elmaradásának várható következményeit, és

*c)* a jogszabály alkalmazásához szükséges személyi, szervezeti, tárgyi és pénzügyi feltételeket.

**A tervezett jogszabály várható következményei, különösen**

1. **társadalmi hatásai:** Nincs közvetlen társadalmi hatása a tervezetnek.

**II. gazdasági hatásai:** Nincs közvetlen gazdasági hatása a tervezetnek

**III. költségvetési hatásai:** Nincs közvetlen költségvetési hatása a tervezetnek.

**IV. környezeti következményei:** Nincs közvetlen környezeti hatása a tervezetnek.

**V. egészségi következményei:** Nincs közvetlen egészségügyi hatása a tervezetnek.

**VI. adminisztratív terheket befolyásoló hatásai:** A tervezet a Törökszentmiklósi Polgármesteri Hivatal adminisztratív terheit nem módosítja.

**VII. megalkotásának szükségessége:** Tiszta udvar, rendes ház elismerő címre pályázók körének hatékonyabb kivizsgálása teszi szükségessé a **„**Tiszta udvar, rendes ház … év” elismerő cím alapításáról és adományozásáról szóló 37/2015. (XII.18.) Ök. rendelet módosítását.

**VIII. a jogalkotás elmaradásának várható következményei:** A megalkotás elmaradása esetén a Tiszta udvar, rendes ház elismerő címre pályázatban résztvevők nagy létszámú jelentkezése esetén a döntés előtti vizsgálat nem folytatható le.

**IX. alkalmazásához szükséges személyi, szervezeti, tárgyi és pénzügyi feltételek:** A szükséges feltételek adottak.

Tisztelt Képviselő-testület!

Kérem a rendelet-tervezet megvitatását és annak elfogadását!

Törökszentmiklós, 2016. március 22.

**Markót Imre**

**polgármester**

**TÖRÖKSZENTMIKLÓS VÁROSI ÖNKORMÁNYZAT**

**KÉPVISELŐ-TESTÜLETÉNEK**

**\_\_\_\_/2016. ( \_\_\_\_ )**

**ÖNKORMÁNYZATI RENDELETE**

**Törökszentmiklós Városi Önkormányzat Képviselő-testületének „Tiszta udvar, rendes ház … év” elismerő cím alapításáról és adományozásáról szóló 37/2015. (XII.18.) Ök. rendeletének módosításáról**

Törökszentmiklós Városi Önkormányzat Képviselő-testülete az Alaptörvény 32. cikk (2) bekezdésben meghatározott eredeti jogalkotói hatáskörében eljárva, valamint Magyarország Alaptörvénye 32. cikk (1) bekezdés i) pontjában, valamint a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. és 11. pontjában meghatározott feladatkörében eljárva a következőket rendeli el:

1. § Törökszentmiklós Városi Önkormányzat Képviselő-testületének **„**Tiszta udvar, rendes ház … év” elismerő cím alapításáról és adományozásáról szóló 37/2015. (XII.18.) önkormányzati rendelete 7. § az alábbi (1) bekezdése az alábbiak szerint módosul.

*7. § (1) Az elismerő cím adományozásáról a Képviselő- testület dönt a Bizottság javaslata alapján minden év június hónapban esedékes rendes, munkaterv szerinti ülésén.*

1. § Ez a rendelet 2016. április 1. napján lép hatályba és az azt követő napon hatályát veszíti.

Törökszentmiklós, 2016. március 31.

|  |  |
| --- | --- |
| Markót Imre s. k.  polgármester | Dr. Majtényi Erzsébet s. k.  jegyző |

**Kihirdetési záradék**

Ez a rendelet 2016. - én került kihirdetésre.

Dr. Majtényi Erzsébet

jegyző